కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
ధోనీని పంపాలంటూ.. రోహిత్ శర్మ సిగ్నల్
భారత్ జట్టు తాత్కాలిక కెప్టెన్ రోహిత్ శర్మ సూపర్ ఫామ్‌తో అదరగొడుతున్నాడు. ఇటీవల లంకతో జరిగిన మొహాలి వన్డేలో డబుల్ సెంచరీ బాదిన
TNN | Updated:
Dec 23, 2017, 02:32PM IST
ధోనీని పంపాలంటూ.. రోహిత్ శర్మ సిగ్నల్
భారత్ జట్టు తాత్కాలిక కెప్టెన్ రోహిత్ శర్మ సూపర్ ఫామ్&zwnj;తో అదరగొడుతున్నాడు. ఇటీవల లంకతో జరిగిన మొహాలి వన్డేలో డబుల్ సెంచరీ బాదిన రోహిత్.. శుక్రవారం రాత్రి అదే జట్టుతో ఇండోర్&zwnj;లో వేదికగా జరిగిన రెండో టీ20లో విధ్వంసక శతకంతో చెలరేగిపోయాడు. ఈ మ్యాచ్&zwnj;లో 43 బంతుల్లోనే రోహిత్ 12 ఫోర్లు, 10 సిక్సర్ల సాయంతో 118 పరుగులు చేసి జట్టు స్కోరు 165 వద్ద తొలి వికెట్&zwnj;గా వెనుదిరిగాడు. అప్పటికి 12.4 ఓవర్లు మాత్రమే జరిగి ఉండటంతో మూడో స్థానంలో శ్రేయాస్ అయ్యర్ బ్యాటింగ్&zwnj;కి వస్తాడని అంతా ఊహించారు. కానీ.. అనూహ్యంగా మహేంద్రసింగ్ ధోనీ క్రీజులోకి వచ్చాడు.
తొలి టీ20లో ధోనీని నాలుగో స్థానంలో బ్యాటింగ్&zwnj;కి పంపించి ఆశ్చర్యపరిచిన రోహిత్ శర్మ.. రెండో టీ20లో మరో స్థానం ముందుకు జరిపి ప్రయోగం చేశాడు. రోహిత్ శర్మ ఔటై పెవిలియన్&zwnj; వెళ్తుండగా.. జట్టు ప్రధాన కోచ్ రవిశాస్త్రి తర్వాత ఎవరిని బ్యాటింగ్&zwnj;కి పంపించమంటావు..? అని డగౌట్ నుంచి సైగ చేశాడు. దానికి స్పందించిన రోహిత్ శర్మ వికెట్ కీపర్ మహేంద్రసింగ్ ధోనీని పంపించాలంటూ మైదానంలో నుంచే సిగ్నల్ ఇచ్చాడు. ఈ మ్యాచ్&zwnj;లో మెరుపులు మెరిపించిన ధోని (28: 21 బంతుల్లో 2x4, 2x6) చివరి ఓవర్&zwnj;లో మరో రెండు బంతులు మిగిలి ఉన్న దశలో ఔటయ్యాడు. రోహిత్ శర్మ, రాహుల్ (89) దూకుడుతో తొలుత బ్యాటింగ్ చేసిన భారత్ 20 ఓవర్లలో 5 వికెట్ల నష్టానికి 260 పరుగుల భారీ స్కోరు చేయగా.. అనంతరం ఛేదనలో శ్రీలంక 17.2 ఓవర్లలో 172కే పరిమితమైంది. మూడో టీ20 వాంఖడే వేదికగా ఆదివారం జరగనుంది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.